User:L016494/sandbox

Latvijas Republikas Vides aizsardzības un reģionālās attīstības ministrija (VARAM) rīko ikgadēju Radošuma balvu pašvaldībām, pašvaldību iestādēm un pašvaldību kapitālsabiedrībām, kas notiek visā Latvijā radošās darbības nedēļas „radi!2013” ietvaros.

Ar šo balvu VARAM vēlas sekmēt radošumu pašvaldību darbā un pieredzes apmaiņu radošu risinājumu izmantošanā,kā arī informēt iedzīvotājus par labas un veiksmīgas prakses piemēriem.

Pašvaldības, pašvaldību iestādes, pašvaldību kapitālsabiedrības, fiziskas un juridiskas personas piesaka Radošuma balvai radošus risinājumus, kas apliecina pašvaldības spēju mērķtiecīgi izmantot savus resursus, veicinot ekonomisko aktivitāti, identitātes stiprināšanu un pašvaldības atvērtību kopdarbam un gatavību strādāt komandā.Pieteikuma anketu var aizpildīt VARAM mājaslapā.

Balvai pieteiktos pretendentus vērtē darba grupa atbilstoši Radošuma balvas nolikumā minētajiem kritērijiem, t.sk. oriģinalitāte, aktualitāte, resursu izmantošanas efektivitāte, sabiedriskā nozīme, integrēta pieeja u.c. Darba grupas sastāvā ir pārstāvji no VARAM, Izglītības un zinātnes ministrijas, Kultūras ministrijas, Latvijas Pašvaldību savienības, UrbanInstitute, biedrības „ZINIS”, Latvijas Investīciju un attīstības aģentūras, UNESCO Latvijas Nacionālās komisijas, Sorosa fonda - Latvija, Latvijas Lielo pilsētu asociācijas, Latvijas Nacionālā kultūras centra, Latvijas Lauku foruma un Britu padomes Latvijā. Uz Radošuma balvas pasniegšanas ceremoniju tiek aicināti Radošuma balvas pretendenti un pieteicēji. Radošuma balvas laureāti tiek apbalvoti ar īpašām balvām – mākslas skolas audzēkņu darbiem un balvu radošuma kapacitātes stiprināšanai. Informācija par balvas laureātiem tiek publicēta VARAM mājaslapā www.varam.gov.lv.

Category:Latvijas Republika Category:Creativity Category:Local administrative units of the Republic of Latvia Category:Politics Category:Latvia


 * References